Motsepe gee ‘baie’ geld vir liefdadigheidPatrice Motsepe. Foto: Werner Beukes/SAPA Motsepe sê dit is belangrik dat diegene wat suksesvol is die minderbevoorregtes moet help. “Ons gaan nie toelaat dat julle alleen swaarkry nie,” het Motsepe, stigter en uitvoerende voorsitter van African Rainbow Minerals, gesê. Die fondse gaan aan die Motsepe-stigting gegee word waarna dit aan verskeie liefdadigheidsorganisasies geskenk sal word om Suid-Afrikaners, Afrikane en ander mense oor die wêreld te help. Motsepe is volgens Forbes die vierde rykste man in Suid-Afrika met sy waarde wat op R29 miljard geskat word. Motsepe is die agtste rykste man in Afrika en die beklee die 442ste posisie in die wêreld. Motsepe wou egter nie bekend maak hoeveel geld geskenk gaan word nie. “Ek dink dit sal onvanpas wees om ŉ getal te gee.” Motsepe sê hy en sy familie het besluit om by Give Pledge, wat deur die miljardêr Bill Gates en sy vrou Melinda begin is, aan te sluit. Die stigting moedig welgestelde families regoor die wêreld aan om minstens die helfte van hulle rykdom aan liefdadigheidsorganisasies te skenk.